钦定古今图书集成/明伦汇编/氏族典/第175卷 > 钱德洪
## 钦定古今图书集成/明伦汇编/氏族典/第175卷 > 钱德洪

按《明外史王守仁传》：“钱德洪，名宽，字德洪，后以字行，
改字洪甫，馀姚人。王守仁自尚书归里，德洪偕数十
人共学焉。嘉靖五年，举会试，径归。七年，赴廷试。闻守
仁讣，乃奔丧归，筑室于场，以终心丧。十一年始成进
士。累官刑部郎中。郭勋下诏狱，移部定罪，德洪据狱
词论死。廷臣欲坐以不轨，言德洪不习刑名，而帝雅”
不欲勋死，因言官疏下德洪诏狱。久之，斥为民。德洪
既废，遂周游四方，号召同志与论《良知》学，所至迎谒
恐后。穆宗立，复官，进阶朝列大夫，致仕。神宗嗣位，复